
A NACE UN TOTAL DI 92 BABY 
DURANTE LUNA DI NOVEMBER 


RYCOND SANTOS DO NASCIMENTO 
“FRIENDS AND FAMILY: 
MEP NO TIN GEVOEL MAS!” 


PRESION TA MUSTRA CHANTAHE 
ELECCION 2025 TIN CU 
BIRA REFERENDUM PA 
INTRODUCCION DI RAFT 


CASTIGO PA MALTRATO Y 
NEGLIGENCIA DI BESTIA 
TA AUMENTA DEN 2024 

N 
o tabatin partido mas abusado cu 
partido MEP, tampoco tabatin otro 
partido cu politico mas corumpi cu e 
partido geel di cual Prome Minister di 
Aruba ta su lider, segun palabranan di 
e parlamentario independiente Rycond 
Santos do Nascimento. 


Den un declaracion den 24Ora di dia 
7 di Juni di e aña aki, e parlamentario 
independiente aki a haci e siguiente 
declaracion cuestionando integridad di 
partido MEP mustrando entre otro: 
“E hendenan aki a para bira sin gevoel, 
sin escrupulo, nada pa nan ta abnormal 
mas, tur cos por, tanten cu ta den nan 
‘inner circle.’ 


Ta comosifuera cu tin un competencia 
entre cierto famia di ken por probecha 
mas di e sistema corupto di goberna- 
cion, den e caso aki tanto di banda 
di famia Wever-Croes y awo di famia 
Oduber tambe. Nan lo sigui tambe te 
dia cu pueblo pone pia abou y para 
corupcion”. 


Na momento cu votacion pa sostene 
presupuesto 2024 a tuma luga e 
gran sorpresa a bin net di e parla- 
mentario independiente aki, esta do 
Nascimento, sigur mirando e posicion 
cu el a tuma pa varios aña, for di 2021 
contra di partido MEP pa awor sabi- 
endo cu su persona mes a declara cu 
MEP ta un partido sin gevoel cu sola- 
mente ta trata asuntonan di banda di 
famia Wever Croes, loke no a cambia 
den ultimo 6 luna cu a pasa for di su 
salida di AVP. 


Ta su derecho pa sostene e presu- 
puesto di gabinete Wever Croes II pa 
2024 pero pa un politico cu desde su 
entrada den politica a fiha un posicion 
liña recta contra di maneho di gabi- 
nete Wever Croes II, pa awor dicidi di 
sostene e presupuesto nobo aki. 


Rycond a mustra den su momento di 
“stemmotivering” el a mustra cu den 
e disertacion di Minister di Financia, 
Xiomara Maduro, el sinti cu e manda- 
tario y su gobierno tin un “deseo pa 
cambio” y tur cos ta mustra cu mesun 
mandatario aki cu el a cuestiona den su 
forma di atende cu Hulanda, awor e ta 
considera cu opinion total di Minister 
Maduro ta muestra di honestidad di e 


mandatario. 


Un biaha mas e forma di procede di do 
Nascimento, ta mustra cu ainda e no 
a haya su caminda ainda pa su futuro 
den politica na Aruba, e ta formal- 
mente perdi y ta dunando e impresion 
cu e ta hogando den un lama politico 
sin rumbo y sin destino. 


Rycond Santos do Nascimento 


“Friends and family: MEP no tin gevoel mas!” 

S 
ecretario di Estado Alexandra van 
Huffelen ayera den un carta na 
Tweede Kamer, a mustra cu a pesar cu 
si Gabinete Wever Croes logra na apro- 
ba e cambio di e ley di LAft den Parla- 
mento, esaki lo no nifica cu Aruba su 
6.9% di interes riba e ‘coronalening,’ lo 
wordo reduci considerablemente. 
En su carta caminda van Huffelen a 
contesta preguntanan haci pa miem- 
bronan di Tweede Kamer, e manda- 
tario a hala atencion, entre otro dor 
di informa Parlamento Hulandes cu 
si hasta ora cu Parlamento di Aruba 
aproba e LAft, si gobierno no bay over 
na introduci e ley di RAft, e interes 
halto lo no wordo reduci sea na 5.7% 
of te na 3.1%. 


Sinembargo ta bon pa mustra aki cu 
realmente van Huffelen no tin mucho di 
bisa si esaki lo ta e caso of no ta e caso, 
ya cu e ta un mandatario demisionario 
caminda ya Tweede Kamer ta total- 
mente cambia caba despues di resul- 
tado di eleccion na November ultimo. 
Tin cierto parti di e carta di van Huffelen, 
cu ta mustra un tipo di controversia y 
tambe algo di sarcasmo, ya cu como 
mandatario den calidad di demision- 
ario, e no ta esun yama pa bisa kico 
e proximo gobierno, cu ningun hende 
sa ainda con e lo bira, ta dispuesto pa 
haci. 
AWEMainta for di un principio a mustra 
cu e asunto di RAft no tin argumento 
valido na e momentonan aki pa Hulanda 
sigui insisti pa Rijksministerraad, bin 
dicidi con e maneho financiero di pais 
Aruba mester ta. 


Aruba ta sigui cumpli cu su pagonan 
y no por impone medida riba algo cu 
ainda tin cu sosode y pa colmo algo cu 
den mas di 38 aña no a sosode y loke 


tabata mas iritante ta e argumento cu 
gobierno Hulandes ta “hanteer” riba 
cuanto Gabinete Wever Croes tin cu 
paga na interes extra. 
Ta un chantahe di marca mayor loke 
van Huffelen ta haciendo den su reac- 
cion riba preguntanan di Tweede 
Kamer, ya cu pa su persona bin dilanti 
y hunga politica barata cu e asunto aki, 
e ta algo di condena. 


Mescos cu e fabula politico cu a bira un 
tradicion aki na Aruba caminda politi- 
conan cu a bay y politiconan cu a bin 
ta papia di cu “nos yiunan ta cana rond 
c’un debe grandi riba nan cabes” awor 
van Huffelen ta bin dilanti y ta trata 
di “spanta macamba” bisando cu pa 
motibo cu Gabinete Wever Croes II no 
ta acepta introduccion di RAft, esaki 
ta costa henter e pais den henter e 
periodo\ cu e debe aki ta canando, e 
su ma di casi 700 miyon florin. 


E expresion cu pa hopi a cay manera 
un grito di un “pirata” y caminda den 
historia Hulandes, ta varios tabata 
conoci, esun mas conoci cu ta Piet 


Hein, otro ta Cornelis Jol pero no ta 
forma di atende cu asuntonan asina 
serio di un isla asina chikito contra e 
poder Hulandes. 
Gobierno mester sigui mantene su 
posicion di no acepta e RAft y sinta 
spera riba un gobierno Hulandes nobo, 
pa e ora inicia otro proceso di nego- 
ciacion cu ta rekeri henter un proceso 
di un delegacion cu tur representan- 
tenan den comunidad tin participacion. 


Tambe tin cu menciona cu e asunto aki 
caminda ta Hulanda ta bin mete den 
asuntonan di supervision caminda ya 
pueblo ta eligi su representantenan 
den Parlamento, pa e ora tene un refer- 
endum cu mester bay sam sam cu e 
proceso electoral di 2025, caminda 
pueblo lo por dicidi si ta acepta e RAft 
of no. 
Loke ta tumando luga na e momen- 
tonan aki, ta un tipo di chantahe legal 
di gobierno di Reino pa forsa Aruba 
acepta e ley di RAft caminda no tin 
fecha cu esaki lo drenta na vigor y 
tampoco tin fecha caminda e ta caba 
anto e ora ban “leumay.” 


Presion ta mustra chantahe 


Eleccion 2025 tin cu bira 
referendum pa introduccion di RAft 

SPECIAL ANNOUNCEMENT 
HOLIDAY CLOSING HOURS 


In connection with upcoming holidays, our member banks 
announce the following operating hours: 


En conexion cu dianan di fiesta, banconan miembro 
ta anuncia nan siguiente orarionan di servicio: 


Friday, December 22nd, 2023 


Friday, December 29th, 2023 


Wednesday, January 3rd, 2024 


Diabierna, 22 di december, 2023 


Diaranson, 27 di december, 2023 


Diabierna, 29 di december, 2023 


Aruba Bank, Banco di Caribe and Caribbean Mercantile 


Bank branches will close for the public at 12:00pm. 


RBC branch will adhere to regular operating hours. 


Sucursalnan di Aruba Bank, Banco di Caribe y Caribbean 


Mercantile Bank lo cera nan porta pa publico 12:00pm. 


RBC lo mantene orario normal. 


Tur sucursal lo ta habri cu orario normal 


Diaranson, 3 di januari, 2024 Tur sucursal lo ta habri cu orario normal 


Sucursalnan di Aruba Bank, Banco di Caribe y Caribbean 


Mercantile Bank lo cera nan porta pa publico 12:00pm. 


RBC lo mantene orario normal. 


Aruba Bank, Banco di Caribe and Caribbean Mercantile 


Bank branches will close for the public at 12:00pm. 


RBC branch will adhere to regular operating hours. 


All branches are open during regular hours. 


Wednesday, December 27th, 2023 All branches are open during regular hours. 


H 
oracio Oduber Hospital un bes mas kier 
informa comunidad di e cifranan y e biaha 
aki ta di luna di november 2023. Esaki ta brin- 
da transparencia y alabes ta duna indicacion 
di loke ta sosode na nos Hospital pa loke ta 
cuido, e parti diagnostico y tambe donacion 
di sanger. 


Durante luna di november 2023 a hospitalisa 
871 pashent cu tabata mas cu na september 
(786) y tambe na october (833). Cada 
pashent cu a hospeda den Hospital a keda 
un promedio di 3,7 dia cual ta menos cu na 
october cu tabata un promedio di 4,3 dia. E 
ocupacion di cama na november tabata 79% 
cu ta menos cu na luna di october (91%). 


Den nos camber di operacion a tuma luga 
566 operacion cu ta 14 operacion mas cu 
na october (552). A nace un total di 92 baby 
na november cu ta mas cu na october (80) y 
tambe september (81). Y tambe na november 
nos heroenan a pasa Bloedbank y a haci un 
total di 167 donacion di sanger. 


Departamento di Emergencia a mira na 
november 2845 pashent cu ta 216 pashent 
mas cu na luna di october (2.629). 


Specialistanan den servicio di HOH a haci un 
total di 6685 consulta cu pashent cu ta 675 
consulta mas cu na luna di october na e dife- 
rente policlinicanan di HOH. Departamento di 
Radiologia a haci un total di 4651 test manera 
CT scan, MRI y mas. Un total di 11453 persona 
a bay departamento di LABHOH pa haci nan 
test. Y un total di 798 pashent a sali for di 
Hospital. 


Danki na famia di HOH cu semper t’ey pa 
brinda cuido safe y sigur 24/7 na comunidad 
di Aruba y tambe na nos turistanan. 


Estadisticanan na HOH di November 2023 


A nace un total di 92 baby durante luna di november 

M 
inisterio di Husticia y Siguridad Hulandes ayera, a anuncia oficialmente 
cambionan den legislacion caminda lo bay aumenta castigo riba varios 
asunto entrante prome di Januari di 2024. Un di nan a capta hopi atencion, ta- 
bata accion contra di esunnan cu lo wordo haya culpabel di maltrato y negligen- 
cia di animalnan caminda a keda determina cu lo aumenta castigo di prizon pa e 
ofensanan aki, te cu cinco aña. 
Pues un ciudadano cu wordo haya culpabel di sea maltrato di cualkier bestia of 
negligencia na percura pa bienestar di un bestia, por bay prizon pa un periodo 
maximo di cinco aña. Fuera di e aumento di castigo aki, tambe tin varios otro 
cambio den legislacion caminda ta ser menciona cu esunnan cu deliberada- 
mente comparti informacionnan personal di un otro persona pa asina intimida e 
persona aki, lo wordo castiga pa esaki. E tipo di accion aki mas tanto ta wordo 
uza contra di periodista, politico, hues, oficialnan di polis of personal cu ta brinda 
ayudo humanitario y esunnan cu wordo acusa pa intimida otronan, lo por ricibi 
un castigo maximo di dos aña di prizon of e por ricibi un multa maximo di 22.500 
euro cu ta casi igual cu 43.875 florin. 


Tur e cambionan den legislacion Hulandes ta bira un posibilidad pa cambia aki 


Castigo pa maltrato y negligencia di bestia ta aumenta den 2024 


na Aruba tambe pero ta keda na Gobierno pa 
atende cu esakinan pa di e forma aki manda esaki 
pa Parlamento pa atende cu e cambionan aki. 


Esun di castigo pa negligencia y maltrato di bestia, 
sin duda lo ta uno interesante pa aki na Aruba 
tambe wordo introduci mirando cuanto caso di 
maltrato y negligencia di bestia tin riba e isla aki. 
Na mes momento e ley pa atende cu esunnan cu 
parti informacion personal di otro tambe lo ta uno 
hopi interesante cu lo por tin un influencia den 
e forma con ta atende cu principalmente loke ta 
conoci como “memes” cu a mira un aumento den 
produccion formal ultimo añanan. 


Mesun cos cu e cantidad di ‘accountnan’ bou di 
nomber falso tanto riba facebook como otro siste- 
manan, insultando, insinuando cosnan menos 
bunita cu no ta basa riba realidad pero contra 
cual ainda ningun instancia a bin ta actuando. 


Ta un sistema cu ta ser uza masha hopi mes, prin- 
cipalmente pa loke ta e ambiente politico pero 
tambe por a nota un aumento ultimo tempo contra 
miembronan di prensa, cu ta mustra mas tanto un 
esfuerso di un of otro persona, cu ta trata di haci 
daño na reputacion of integridad di periodistanan 
cu nan no ta gusta mucho. 


Mayoria bes esaki ta liga tambe na e forma cu e 
periodistanan aki ta atende den e mundo politico 
actual mientras cu tin otro figuranan den comu- 
nidad cu tambe ta wordo ataca den e forma aki. 
Pa añanan largo a haci uzo di hopi “fake accounts” 
pa trata di intimida principalmente politiconan y 
contra cual no por a haci mucho cos, solamente 
e politico por actua contra di un of otro persona 
cu a insulta e politico, dor di bay Corte y exigi un 
rectificacion loke tin ora no ta factibel na cu e lo 
costa placa y hopi tempo. 

Cu Orguyo, 


WEB ta cende e luz 
pa comunidad di Aruba. 


Di e famia di WEB pa bo famia, 
Bon Pasco y un Feliz Aña 2024! 


22, 25, 26 y 29 di december 
1 y 2 di januari nos ta cera. 


Pa caso di storing por yama 525-4300 


Balashi 76, Aruba | T. 280 4600 
WEB Aruba Chat: 525-4600 | www.webaruba.com 


M 
inister di Turismo y Salud Publico sr. Dangui Oduber ta informa cu a 
ricibi e resultadonan pa e luna di November 2023 encuanto turismo 
for di Aruba Tourism Autority (ATA). Pa luna di November 2023 e cifranan 
ta demostra cu Aruba e ricibi 1,116.223 turista via nos aeropuerto y den 
estudio di Centrale Bank Aruba ta demostra cu turistanan ta gasta 21.3% 
mas den November den comparacion cu aña 2022. 


Resultado p’e luna di november 2023 a drenta 


Un crecemento di 12.7% di 
bishitante en comparacion cu aña 2022 


E reportahe ta demostra cu 11.1% di 
turistanan ta hospeda na hotel, 4.7% ta 
keda na all inclusive, 3.4% ta uza timeshare 
y 18.7% ta cay den e categoria di vacation 
rentals. E top 3 mercadonan di bishitan- 
tenan cu ta yega Aruba ta di Colombia 55.1%, 
Argentina 46.8% y Brazil 41.3%. 


Locual a resalta den e reportahe tambe ta e 
crecemento di e mercado di mas grandi cu ta 
keda tambe e mercado di Norte America. E 
estadonan cu mas a crece di Merca ta Illinois 
cu 21.9%, Ohio cu 27.3% y Virginia cu 27.2%. 


Turismo ta sigui crece y sigui surpasa nivelnan 
di aña 2022 cual sigur ta excepcional. Tambe 
ta pa nota cu motibo di bishita pa e luna di 
November 2023 en comparacion cu 2022 
ta pa conferencia, shopping y meetings na 
Aruba. Tur indicador ta demostra cu e experi- 
encia general di e bishitante ta keda uno halto 
y ta wordo clasifica cu 9.1 y cu gastronomia 
9.5 cu sigur ta indica cu nos bishitante nan ta 
hopi satisfecho cu nos gastronomia na Aruba. 


Otro indicacion sumamente importante ta cu 
cruceronan tambe ta sigui demostra confi- 
ansa den Aruba cu un crecemento di 36.9% 
den luna di November 2023 den comparacion 
cu 2022. 
Maneho di Minister Dangui Oduber ta dirigi riba 
un maneho di turismo sostenibel, enfocando 
riba turistanan di calidad pa por sigui haci 
inversionnan continuo den producto Aruba y 
percura pa diversifica Aruba su turismo. 


Finalmente, Minister Oduber ta gradici tur 
partner y tur cu ta laborando den e industria 
di turismo. Tur personanan aki ta haci cu awe 
Aruba ta surpasando tur expectativa den su 
recuperacion. 
Danki na e pueblo cu a demostra di ta uno 
resiliente, ban sigui demostra nos cordialidad 
y duna e hospitalidad na nos bishitantenan cu 
nos ta conoci pe. Sin lubida nos asset di mas 
grandi cu ta nos hendenan. 

P 
rome Minister Evelyn Wever-Croes, durante conferencia di prensa di Gobier- 
no di Aruba siman pasa diahuebs, a elabora riba e maneho y esfuersonan di 
Gobierno pa evita mas tragedia di personanan cu ta crusa lama bruto den boto 
pa bin Aruba poniendo asina nan bida na peliger, manera tawata e caso un biaha 
mas siman pasa cu 4 persona a perde nan bida. 


Prome Minister a remarca cu Gobierno di Aruba tin palabracionnan cu autori- 
dadnan Venezolano sinembargo, botonan ta keda yega for di Venezuela. Un di 
e condicionnan pa habri frontera maritimo cu Venezuela comienso di e aña aki, 
tawata cu Venezuela lo haci mas na controlnan preventivo na su costa, special- 
mente na costa di Estado Falcon cu ta mas cerca y unda cu mas frecuente- 
mente ta sali boto pa Aruba. Cu botonan toch saliendo for di costa Venezolano ta 
mustra cu di nan banda nan no ta haci suficiente. Gobierno un biaha mas a pidi 


Gobierno ta haci tur esfuerso pa evita mas tragedia 
CMMA ta trahando riba proyecto di 
informacion y conscientisacion riba 
e peliger pa drenta Aruba ilegal 


autoridadnan Venezolano pa pone mas atencion 
na e aspecto preventivo di control di nan costa. 


Di parti di Aruba, autoridadnan ta purba di 
aumenta control di costa. Aruba tin scarsedad di 
personal na e momentonan aki y ta dificil pa tin 
control di costa 24/7. Prome Minister a indica cu 
Gobierno lo acerca Hulanda un biaha mas pa yega 
na un solucion. Cu e radarnan, Prome Minister a 
indica, Kustwacht y nos propio Polis maritimo ta 
haciendo lo maximo pa controla. 


Tambe, 
e 
organisacion 
di 
Aruba, 
CMMA 
(Coördinatiecentrum 
Mensenhandel 
Mensensmokkel Aruba) a cuminsa cu tayernan, 
trabounan di conscientisacion y prevencion. Entre 
otro, hunto cu Embahada di Reino na Caracas, 
CMMA ta trahando riba un proyecto na unda lo 
bay Venezuela pa duna informacion y conscienti- 
sacion riba con peligroso e ruta aki ta y e conse- 
cuencianan severo cu tin pa esnan cu ta haci e 
traficacion di hende via ilegal, entre otro, e capitan 
di e botonan aki ta core riesgo pa haya castigo di 
maximo 18 aña cera. 


Banda di esaki, Gobierno ta traha riba conscien- 
tisacion cu organisacionnan internacional cu a 
wordo acredita na Aruba entre otro International 
Organization for Migration, IOM. Tambe, a traves di 
Relacionnan Exterior di Hulanda y Embahadanan, 
tin comunicacion cu autoridadnan Venezolano. Di 
e manera aki tambe, hunto ta trahando na consci- 
entisacion den e pueblo di Venezuela y Aruba cu 
esaki ta un via hopi peligroso. 


Prome Minister a indica cu na Aruba, kisas pa 
desesperacion of gana inmenso pa wak nan famia, 
tin persona cu ta invita famianan y conocinan pa 
nan subi un boto y na e manera ilegal y peligroso 
aki, drenta nos pais, cu promesanan cu nan lo ta 
miho aki, cu nan lo tin trabou entre otro. Na Aruba 
un scenario mucho bunita y positivo ta wordo 
pinta na e personanan aki y nan ta haya e idea cu 
Aruba pa nan lo ta paraiso ignorando e peliger cu 
nan ta expone nan bida na dje. 


“Esaki ta un di e pio pesadiyanan cu un gobernante 
por pasa aden. Tanto autoridadnan concerni, 
embahadanan y Gobiernonan, ta di acuerdo cu 
esaki. Nos a pasa aden demasiado biaha caba. 
Nos ta keda pidi tur ciudadano di nos pais pa no 
invita nan sernan keri na e trayecto ilegal y pelig- 
roso aki pa drenta nos pais. No pone nan bida na 
peliger. Lo tin consecuencia pisa pa esnan cu ta 
haci esaki. Hunto nos lo evita pa e tragedianan aki 
no pasa mas”, Prome Minister Evelyn Wever-Croes 
a enfatisa. 

S 
iguridad di Aruba ta un tema di suma importancia tan- 
to pa e residente local, como tambe e bishitantenan di 
e isla. 
Afortunadamente, na Aruba, nos ta conta cu un nivel halto di 
siguridad. Segun un estudio recien cumpli pa Aruba Tourism 
Authority (A.T.A.), ta revela cu un impresionante 98% di 
bishitante for di Norte America ta considera Aruba como un 
destino ‘sigur’. E nivel aki di confianza no ta casualidad, sino 
resultado di esfuersonan dedica pa sigura e siguridad di nos 
bishitante. E ta grandemente mara tambe na comportacion 
di gran mayoria di nos comunidad, kende ta para pa un isla 
sigur y ta consciente di e importancia di esaki! Un danki na 
un y tur. 


Desde 2011, A.T.A. ta financia proyectonan cu ta resorta 
bou di “Aruba Hospitality & Security Foundation” (AH&SF). 
Fondonan genera pa medio di e “toeristenhefÏng” cu e 
bishitantenan ta paga durante nan estadia na un acomoda- 
cion ta wordo uza pa inverti den crea mas y mantene sigur- 
idad. Como resultado, A.T.A. tin responsabilidad pa revisa 
plan y accion presenta pa e fundacion di AH&SF. 


Pa medio di esaki ta provee asistencia na entre otro KPA. 
Esfuersonan cumpli pa Cuerpo Policial KPA, cu ta inclui 
un forsa cu ta califica como e ‘Tourism Oriented Police”, 
caminda cu polis riba Bicicleta ta asisti y ta brinda sigur- 
idad den e area di nos capital, Oranjestad ta un ehempel 
di con KPA ta brinda esfuerso adicional na bienestar di nos 
turismo. Pa medio di AH&SF A.T.A. & sector di turismo ta 
sigui e linea aki. 


Pa sostene e nivel di siguridad y sigui enfoca riba preven- 
cion a enfoca riba mas visibilidad. Asina e introduci e 
“Tourism Security Patrol Aruba”” (TSPA) cu ta opera bou 
di Aruba Hospitality & Safety Foundation (AH&SF). AH&SF 
ta un fundacion cu a wordo estableci na 2001 pa medio di 
Aruba Hotel and Tourism Association (AHATA) como meta 
pa facilita iniciativanan di hospitalidad y siguridad pa medio 
di colaboracion entre sector publico y sector priva. 


Bou di auspicio di AH&SF por a conta cu financiamento 
di entre otro educacion y entrenamento, compra di ekipo 
manera uniform, bullet proof vests, bicicleta, radio, helm, y 
boto. 


Banda di esaki, A.T.A. a brinda sosten na e causa di promove 


un Aruba sigur pa medio di entre otro , colocacion y manten- 
cion di diferente borchi banda di nos playanan, colocacion y 
mantencion di bouys den nos awanan y mas. 


A.T.A. ta expresa gratitud pa e colaboracion di Aruba 
Hospitality & Security Foundation (AH&SF), cu ta inclui 
representantenan di AHATA, ATSA, KPA, ATIA, y A.T.A. cada 
un di e organisacionnan aki a hunga un papel vital den 
contribui na cada proyecto, asegurado un representacion 
completo. 


A.T.A. ta gradici y ta felicita tur envolvi. Ta desea hopi exito 
tambe na e ekipo di TSPA y ta pidi comunidad completo pa 
brinda nan sosten na e ekipo aki! 


A.T.A. ta orguyoso cu introduccion 
di Tourism Security Patrol Aruba 

D 
ialuna atardi 18 di december durante conferencia di pren- 
sa, Minister Arends encarga cu maneho di desperdicio, a 
anuncia cu lo continua cu e iniciativa di Baki den Bario. 
Na augustus di e aña aki a comunica cu lo tin un parke di sepa- 
racion den diferente districto, pa cuater luna. E districtonan 
selecta tabata San Nicolas, Santa Cruz, Noord, Oranjestad, 
Savaneta, Pos Chikito y Paradera. E fechanan di e 12 even- 
tonan di 2023 ta disponibel riba e website limpi.aw . 


Durante henter e proceso a bin ta evalua y adapta e activ- 
idad basa riba sugerencianan, e tereno disponibel y demas 
logistica. Na comienso a cuminsa ta acepta cinco diferente 
tipo di desperdicio cual tabata desperdicio di mata (green- 
waste), metal, e-waste, contsruccion y desperdicio mescla 
(bulkwaste). A expande e separacion cu tres tipo di desper- 
dicio adicional cual tabata carton, taira y azeta di cushina. 


Baki den Bario a bin ta ricibi alrededor di 500 auto y rotacion 
di mas cu 60 baki pa cada actividad. Palabra di danki ta bay 
na tur partnernan cu a forma parti di e iniciativa di Baki den 
Bario y tambe cuidadonan pa e yega na e parke di separacion 
y coopera den e proceso. 


Aruba su compromiso pa separa desperdicio den gran escala 
ta contribui grandemente na preservacion di Aruba su natu- 
ralesa. Separando na Baki den Bario ta permiti procesonan 
eficiente di reciclahe, reduciendo e presion riba nos tera pa 
atende cu Aruba su desperdicio en general. 


Minister Arends a duna di conoce cu lo comunica e schedule 
pa 2024 den januari pero ya caba ta sigur cu Baki den Bario 
lo tuma luga un biaha pa luna. Tambe e minister a informa 
cu e ta premira tres compania mas cu lo drenta e industria 
di procesa desperdicio. Lo evalua pa añadi esakinan den e 
actividadnan di Baki den Bario unda ta habri e posibilidad 
pa expande mas ainda e desperdicionan acepta. Asina por 
procesa e desperdicio na un manera mas responsabel. Mas 
nos separa, mas material prima nos por recupera pa reuza of 
recicla. 


Gobierno tin e responsabilidad pa facilita y tambe educa 
pueblo riba separacion, mientras cu e infrastructura pa 
reciclahe ta wordo optimalisa. Cada paso individual of di 
iniciativa propio di cada compania/organisacion ta funda- 
mental pa dirigi nos den un direccion mas sostenibel. Hunto 
nos por mantene nos Aruba Limpi Limpi. 


Minister Ursell Arends: 


Baki den Bario ta Continua den 2024 


Un iniciativa di Campaña Nacional Limpi Limpi pa stimula habitonan di separacion 

D 
iabierna 15 di december 2023 a tuma luga 
un reunion di e accionistanan di Setar N.V. 
(aandeelhoudersvergadering). Durante e re- 
union, Minister di Asuntonan Economico, Co- 
municacion y Desaroyo Sostenibel, Mr. Geof- 
frey Wever, a ricibi e presupuesto pa 2024 di 
Setar N.V. 


Minister Wever ta aplaudi e entrega na tempo 
di e presupuesto, danki na e directiva, tur 
empleado y tambe miembronan di e hunta di 
supervision cu a haci esaki posibel. 


Den e era moderno, conexion ta mas impor- 
tante cu nunca, y den esaki Setar N.V. ta keda 
un compania robusto y ta un contribuidor 
importante na e economia di Aruba, brin- 
dando e servicio y desaroyo tecnologico di 
comunicacion. 


Den e reunion di accionista Minister Wever 
a aproba cu Setar lo inverti AFL 70 miyon 
den continua cu conecta tur cas na Aruba 
riba fiber, y implementacion di 5G entre otro. 
Setar N.V. lo duna Gobierno di Aruba como 
unico accionista AFL. 5.5 miyon na divi- 
dendo. Riba peticion di Minister Wever, Setar 
N.V. lo bai inverti tambe den sostenibilidad y 
a agrega un di 6 pilar strategico na Setar N.V. 
esta “Responsable Connectivity”, haciendo 


Setar N.V. ta haci entrega di presupuesto 
2024 cerca Minister Geoffrey Wever 


Setar N.V. asina un empresa cu ta contribui na un mihor medio ambiente 
na Aruba. 


Ta premira cu 2024 ta bai ta un aña sumamente exitoso pa Setar N.V., 
caminda lo sigui promove e tecnologia y servicio di telecomunicacion 
como tambe aportando bek na comunidad manera ta di custumber. 


Dialuna 


Diabierna 


Cera 


Nos ta cera 11:30 am 


Cera 


Nos ta cera 2:30 pm 


Cera 


Cera 


Cera 


Diabierna 


Diamars 


Dialuna 


Diahuebs 


Diamars 


25 di december 


22 di december 


29 di december 


26 di december 


1 di januari 


28 di december 


2 di januari 


Nos servicio ta start bek dia 3 di januari 2024. 


Orario di oficina durante dianan di fiesta 
Orario di oficina durante dianan di fiesta 


Feliz dianan di fiesta! 

E 
fundado di Amazon, Jeff Bezos y e CEO di Tesla, Elon 
Musk, dos di e multimiyonarionan mas rico na mundo y 
actor clave den e industria espacial cu Blue Origin y SpaceX, 
respectivamente, ta comparti un vision comun riba e futuro 
di humanidad den espacio exterior: nan ta kere cu nos mes- 
ter di mas humano. 


Den un reciente episodio di e podcast di Lex Fridman, Bezos 
a expres su deseo di mira un biyon di ser humano bibando 
den e sistema solar dentro di cientos of miles di aña. Segun 
Bezos, un poblacion asina lo produci mil Mozart y mil Einstein 
den un dado momento, fomentando un sistema solar yena 


di bida inteligencia y energia. Bezos a subraya e importancia 
di crea infrastructura espacial awo p’e generacionnan futuro 
por logra mayor hazaña. 


Bezos ta premira cu hende lo biba den e stacionnan espa- 
cial gigante, cu ta ofrece bentaha riba e superficienan plan- 
etario, manera e capacidad di laga nan draai pa adapta n’e 
gravedad normal. E ta premira cu e fabricacion pisa lo lo ta 
hiba pa espacio, probechando e recursonan di luna y e faha 
di asteroid pa preserva e medio ambiente di Tera. 


Mientras tanto, Musk a boga duramente hopi tempo p’e 
humanidad converti den un especie multiplanetario, haci- 
endo referencia n’e necesidad cu e racketnan Starship di 
SpaceX transporta hende entre Tera y mars pa un presencia 
humano permanente. 


Na 2021, el a destaca e peligernan di e caida den nace- 
mento, referiendo n’e con e “mayor peliger na cual civili- 
sacion ta enfrenta.” Den un festival politico na Italia, Musk a 
reitera e importancia di tin yiu pa crea un generacion nobo. 


Tanto Bezos como Musk ta kere den e probechamento di 
espacio como frontera p’e expansion humano y Bezos ta 
uza su “ganashinan di Amazon” pa traha infrastructura 
pisa pa futuro empresario espacial. Musk, di su parti, ta 
haci referencia den e urgencia pa converti den un especie 
multiplanetario pa garantisa e sobrevivencia di humanidad. 


Su perspectiva comparti riba e importancia di e crecemento 
demografico y e exploracion espacial ta refleha su creencia 
den e potencial di e innovacion y prosperidad cu por aporta 
na un mayor poblacion humano, tanto riba Tera como pafo 
di dje. 


Bezos y Musk ta boga p’e crecemento di e 
poblacion den espacio pa prosperidad humano 


Diamars, 19 December 2023 
AWEMainta 
INTERNACIONAL 
15 


F 
ood and Drug Administracion (FDA) ta in- 
tensificando su investigacion riba e nivel- 
nan halto di chumbo concentra den compota 
di appel cu cane, vincula n’e contaminacion 
di aditivo potencialmente intencional den e 
aroma di cane di e alimento. E productonan 
afecta, asocia cu e marcanan ta WanaBana, 
Schmucks y Weis, a tuma luga den mas di 60 
caso notifica di mucha cu a experencia efecto 
a adverti despues di su consumo, loke a pro- 
voca e recall y investigacion den mas di dos 
dozijn di estado. 


FDA ta enfocando su investigacion den e 
instalacionnan di Austrofoods na Ecuador, cu 
ta bao di scrutinio pa posibel “adulteracion 
pa motibo economico.” Esaki ta sugeri e uzo 
intencional di aditivo cu ta contene chumbo 
pa mehora e sabor of e confiansa comercial. 
E preocupacion specifico ta draai rond di e 
sabor di cane y FDA ta trahando hunto cu auto- 
ridad Ecuatoriano pa inspecciona Negasmart, 
e proveedor di cane di Austrofoods. 


Un aspecto notabel di e investigacion ta 
e falta di rekisito federal p’e pruebanan di 
chumbo di alimento di produccion nacional 
of importa na Merca. N’e situacion aki, FDA 
ta busca activamente sosten legislativo pa 
reforsa su autoridad y aborda eficazmente e 
tipo di cuestionnan aki. 
E medidanan legislativo proponi pa 2024 
ta inclui empodera FDA pa establece limite 
vinculante di contaminacion den e alimen- 
tonan, loke ta subraya e limitation existente 
den e hermentnan di e agencia pa mitiga e 
exposicion na elemento toxic den e sumin- 
istro di alimento. 


FDA ta investiga contaminacion di chumbo den 
compota di appel y ta sospecha di mal intencion 


Jim Jones, director di e division di alimento di FDA, a sugeri den un entrev- 
ista cu e contaminacion di chumbo parce ta intencional, loke ta lanta e 
preocupacion p’e posibilidad cu a introduci intencionalmente aditivo 
manera chumbo den e sabor di cane. 


Te cu dia 8 di december, e Centro pa Control y Prevencion di Malesa (CDC) 
a ricibi informe di 46 caso confirma, 68 probabel y 11 sospechoso den 22 
estado. E colaboracion entre e departamentonan di salud federal y estatal 
ta subraya e urgencia di atende e problema. 


E mayor scrutinio di FDA y e peticion di ampliacion di e autoridadnan 
legislativo ta pone enfasis riba e necesidad di medida integral pa preveni 
y atende e contaminacion den e cadena di suministro di alimento, salva- 
guardiando salud publico y e confiansa di e consumidornan. 

G 
oogle ta dispone na pone un fin na un practica bieu di 
vigilancia permitiendo e usuarionan warda nan dato di 
localisacion den nan dispositivo na luga di pone nan den 
e servernan di Google. E medida aki ta pone un fin n’e uzo 
controvertido di “geofence warrants,” cu tabata permiti e 
forsanan di siguridad tin acceso n’e datonan amplio di local- 
isacion di Google pa identifica posibel sospechoso. 


E ordennan hudicial di geofence of di e localisacion inverso, 
a bira cada biaha mas comun debi n’e uzo generalisa di 
smartphones y e acumulacion di cantidad grandi di dato 
di localisacion di parti di e gigantenan tecnologico manera 
Google. E ordennan aki ta permiti polis pidi Google informa- 
cion riba e dispositivonan di e usuarionan cu ta den un zona 
geografico concreto na un momento determina. 


E criticonan ta sostene cu e ordennan di geolocalisacion ta 
inconstitucional y excesivamente amplio, ya cu por pone 
na peliger e privacidad di persona inocente cu tabata den 
cercania di un delito. E comunidad huridico ta dividi riba 


e legalidad di e ordennan aki, loke ta prepara e tereno pa 
posibel desafio den corte superior. 


Aunke e reciente anuncio di Google no a menciona explicita- 
mente e ordennan di geofence, a destaca e cambio di warda 
e datonan di localisacion den e dispositivo di e usuarionan, 
dunando nan “mas control” riba nan dato. Den practica, e 
cambio aki ta rekeri cu e forsa di siguridad ta obtene un 
ordo di registro pa un dispositivo specifico na luga di pidi e 
datonan directamente na Google. 


Google, como mayor recopilado di dato di localisacion 
sensibel, tabata un di e principal obhetivonan di e orden di 
geofence. E dependencia di e empresa di e datonan di local- 
isacion di e usuarionan pa nan negoshi publicitario a lanta 
preocupacion p’e practicanan amplio di vigilancia cu tabata 
permiti. 


E ordennan hudicial di e geofence a wordo uza den varios 
caso hudicial, manera e identificacion di persona den 
protesta y e temor na un posibel uzo indebido relaciona cu e 
acceso n’e atencion sanitario di abortus. E cantidad di caso 
hudicial di e tipo aki a aumenta den e ultimo añanan. 


E decision di Google pa cambia e datonan di localisacion di 
e usuarionan na nan dispositivo a ricibi elogio cauteloso di 
e defensornan di privacidad, incluyendo Electronic Frontier 
Foundation (EFF). Aunke e EFF ta consider’e un victoria, 
ta destaca otro posibel manera p’e forsanan di orden yega 
na dato persona sensibel y ta pidi pa mantene scrutinio. 


E medida di Google ta considera un paso positivo pa frenta 
uzo di e ordennan di geofence y mehora e privacidad di e 
usuarionan. Sinembargo, e impactonan lo ta gradual, ya cu 
Google ta conserva dato historico di localisacion na loke e 
forsanan di siguridad por sigui accede y e otro empresanan 
tecnologico por sigui enfrenta demanda legal similar. 


Google ta contra ordo di geolocalisacion y 
ta habri caminda na privacidad di usuario 

D 
en un movemento describi como posiblemente “sin prec- 
edente”, milicia maritimo di China, consisti di shen barco 
di pesca paramilitar, a wordo observa ta anker den teritorio 
controla pa Filipina den South China Seas e siman aki. 


Imagen di satelite di Planet Labs a revela por lo menos 11 
barco di e milicia Chines dentro di Second Thomas Shoal, 
parti e archipielago disputa di e islanan Spratly. 


Filipina a informa di e confrontacion durante fin di siman 
entre e bapornan di su gobierno y e barconan di ward- 
acosta Chines, cu a desplega cayon di awa y arma sonico 
no specifica pa impedi un mision di reabastecemento na 
Second Thomas Shoal, controla pa Peking, ta dentro di e 
zona economico exclusivo di Filipina, loke ta viola e derecho 
maritimo internacional, segun Manila. China a indica cu e 
barconan Filipino tabata invadiendo e zona. 


Loke ta haci cu e incidente aki ta hopi inusual, ta e pres- 
encia continuo di bapor di milicia maritimo Chines na 


Second Thomas Shoal despues di e confrontacion. SeaLight 
Project, afilia na Stanford, a señala cu e barconan di milicia 
sa bandona e zona despues di yuda e blokeo cu wardacosta 
Chines. E desviacion di norma aki ta sugeri un demostracion 
di forsa calcula di parti di Peking, segun Ray Powell, director 
di SeaLight. 


E potret di satelite a demostra bapor Chines disemina pa 
Second Thomas Shoal, hasta cerca di BRP Sierra Madre, un 
bapor di guera oxida di Marina Filipina naufraga deliberada- 
mente pa sirbi como un post avansa. Otro analisis a indica 
cu 26 bapor di milicia y un boto di wardacosta Chines a keda 
for di e barera di santo, rondonand’e. 


Vice-almirante Alberto Carlos, hefe di Mando Occidental di 
Manila, a informa cu cinco bapor, di e milicianan Chines a 
sigui ancra dentro di e banco diahuebs. 


E invasion aki a lanta preocupacion p’e disputanan teritorial 
di South China Seas y a pone enfasis riba e escala di tension 
entre China y Filipina p’e awanan den disputa. E caracter sin 
precedente di e incidente aki ta subraya e retonan strate- 
gico y geopolitico di e region. 


Bin bishita nos y probecha! 


Paña di bon calidad na bon prijs. 


Adres: Avenida Milio J. Croes 47 local 3 
Telefon: 5646733 – 5653466 
E-mail: info@carlymar.com 


Invasion sin precedente 


Milicia maritimo Chines ta nabega 
den teritorio Filipino den disputa 

M 
anera ta custumber pa fin di aña, Camara di Comercio y Industria Aruba 
(KvK) kier a recorda tur empresario pa tene cuenta cu cumplimento cu e 
rekisitonan necesario pa por cera e aña 2023 cu tur informacion actualisa. 


Actualisacion di datos 
Segun stipulacion den ley, tur empresario tin e obligacion pa mantene e datos 
encuanto e structura y maneho di su negoshi actualisa den e registro di KvK. Por 
verifica si e datos ta corecto door di consulta e Registro online via e website di 
KvK www.arubachamber.com y si ta necesario por bay den e cuenta (account) di 
e negoshi via MyChamber y haci e cambio(nan) rekeri pa tin e informacion actual. 
Por medio di e informacion di contacto (e-mail adres), KvK ta manda informa e 
comerciante encuanto eventonan y actividadnan pa negoshinan, e.o. workshops, 
presentacionnan, misionnan comercial y diferente desaroyonan relevante pa e 
empresario. Ademas e ta importante pa inversionistanan y/o posibel partner 
comercial por bin den contacto cu e empresa. Cu actualisacion di e datos bo ta 
contribui tambe na un Registro di negoshi cu informacion corecto y asina por 
haci un miho analisis di e.o. e tendencianan y diversidad economico. 


Pago y cambionan no mas laat cu 29 di december 2023 
KvK kier recorda tur compania riba e obligacion pa tin e pagonan di e contribu- 
cion anual al dia. Tur pago y cambio cu wordo ricibi te cu dia 29 di december lo 
wordo procesa ainda den 2023. Tur informacion cu drenta despues di e fecha di 
29 di december, lo wordo procesa na januari 2024. Ta urgi tur comerciante pa 
percura pa e contribucion anual te cu 2023 wordo paga y asina evita gastonan 
innecesario y/o cu e servicionan di KvK no por wordo brinda. KvK lo manda 


Te cu 29 di december por registra cambio di 2023: 


KvK ta urgi tur empresario pa actualisa e datos di e negoshi 


recordatorio y eventualmente lo por sigui caminda 
legal pa cu falta di cumplimento di e negoshi. 


Ta sumamente importante pa tur negoshi tin un 
account digital via MyChamber pa nan mes por 
controla e datos di e compania y alabes haci e 
cambionan necesario online. Tambe por haci pago 
via e account, por ehempel pa compra di extracto 
y otro documentonan y pago di e contribucion 
anual, sin mester di acudi fisicamente na e oficina 
di KvK. Esaki ta conta tambe pa pagonan via trans- 
ferencia di banco. Despues cu e compra y/o pago 
wordo procesa, e documento y recibo di pago lo ta 
disponibel digitalmente den e inbox di e account. 


Desde 2020 KvK a cuminsa manda e cobransa 
pa e contribucion anual digitalmente via e online 
account di e companianan, p’esey ta haci un 
apelacion urgente na tur negoshi cu ainda no 
tin un online account pa percura pa regla esaki 
mas pronto posibel via MyChamber. E instruc- 
cionnan pa crea un account ta poni riba e website 
di KvK (bao FAQ’s), pero den caso cu no logra 
por tuma contacto libremente cu KvK via e chat- 
tool riba e website di KvK, na tel. 582-1566, ext. 
342/335/330 of via e-mail businessinfo@aruba- 
chamber.com. 


Compania cu no ta activo mas 
Si tin un compania cu ta registra na KvK pero cu 
esaki no ta activo mas, ta importante pa pone 
esaki como inactivo of cancela e negoshi den e 
Registro comercial mas pronto cu ta posibel. Ley 
ta stipula cu e persona di e negoshi cu ta autorisa 
(p.e. doño di e negoshi y/o director) tin e deber 
di cancela e negoshi na KvK. A base di e informa- 
cion declara door di e persona autorisa, e status 
di e compania ta wordo cambia den e sistema di 
KvK. Esaki ta importante ora di haci declaracion 
di resultadonan di negoshi (cu no ta activo) na 
Departamento di Impuesto. 


Doño di negoshi, directornan y otro miembronan 
di board cu no tin nan informacion of contribu- 
cionnan na ordo por wordo poni responsabel pa 
negoshi cu no ta cumpliendo cu ley. Pa por sa mas 
encuanto datonan den registro y cuentanan habri, 
por tuma contacto cu KvK na 582-1566 of manda 
un e-mail na registers@arubachamber.com. 

NOVEMBER 2023 DEN COMPARACION CU 2019 Y 2022 
D 
en luna di november 2023 nos destinacion a ricibi un to- 
tal di 104,627 bishitante “stay-over”. Si compara luna 
di november 2023 cu november 2019 - cu tabata e ultimo 
aña normal di turismo, por mira cu Aruba a recupera 110% 
di locual a wordo ricibi na november 2019, cu ta indica un 
crecemento di 10%. Si compara november 2023 cu novem- 
ber 2022 por wak un crecemento di 15%. 


AVERAHE DI PATRONCHI DI GASTO PA CADA 
BISHITANTE DEN Q2 2023 
Visa Credit card su averahe den gasto pa cada cardholder 
a yega na un suma di $667 den Q3 si compara $625 den 
Q2, cu $667 den Q1 2023. Mastercard su averahe den 
gasto pa cada cardholder a yega na un suma di $693 
den Q3 si compara $691 den Q2, cu $740 den Q1 2023. 


MERCADONAN Y CATEGORIANAN DI ACOMODACION 
Den november 2023 80% di e total di e bishitantenan “stay- 
over” pa Aruba a bishita for di Norte America, 7.6% a bishita 
for di Europa, 11% a bishita for di Latino America y 3% 
tawata procedente di otro partinan di mundo. 


Mirando e categorianan di acomodacion, den november 
2023 27% di bishitante a keda den hotelnan European Plan, 
18% a keda den hotelnan All-Inclusive, 27% a keda den 
Timeshare y 27% a keda den otro tipo di acomodacion, 
conoci tambe como vacation rentals. 


VACATION RENTALS 
Ta importante pa menciona cu A.T.A. tin acceso na un plata- 
forma unda por wak e cantidad di cas, apartamento y villas 
cu ta wordo uza como vacation rentals como tambe e prijs 
averahe pa anochi, e ocupacion y un calculacion di e entrada 
cu esakinan ta genera. 


Si compara november 2023 cu november 2022 por wak 
cu e ocupacion averahe di e acomodacionnan aki a subi 
cu 4.6 punto di porcentahe, for di un averahe di 51.7% na 
november 2022 pa un averahe di 56.3% na november 2023. 


Si compara november 2023 cu november 2019 por wak cu e 
ocupacion averahe di e acomodacionnan aki a crece cu 11.3 
punto di porcentahe, for di un averahe di 45% na november 
2019 pa un averahe di 56.3% na november 2023. 


Den caso di entrada, si compara november 2023 cu november 
2022 por wak cu e categoria a genera un crecemento den 
entrada di 63%. Si compara november 2023 cu november 
2019 por wak cu e categoria a genera un crecemento den 
entrada di 237%. 


2023 (Esaki ta e YTD) 
Te cu november 2023, Aruba a ricibi un total di 1,116,223, 
bishitante “stayover”, esaki ta un crecemento di 9.6%, 
compara te cu november 2019, unda a a ricibi 1,018,231 
bishitante “stayover”. Si compara e prome 11 lunanan 
di 2023 cu e prome 11 lunanan di 2022, por wak un 
crecemento di 12.7%, bayendo for di 990,562 bishi- 
tante “stayover” pa 1,116,223 bishitante “stayover”. 
2023 YTD Entrada ta sigui crece aun mas 
Ta midi entrada, es decir e ‘calidad’ di bishitante’, na dife- 
rente manera. Entre otro locual bishitantenan ta dispuesto 
pa paga pa un anochi di estadia y entre otro pa medio di 
Tourism Credits registra pa Banco Central di Aruba. Den Q3 
di 2023, Tourism Credit a aumenta cu 27% si compara e 
mesun periodo na 2019. Ora nos compara Q3 di 2023 cu 
Q3 di 2022, Tourism Credit a aumenta cu 3%. Den e periodo 
di Q1 te cu Q3 di 2023, Tourism Credit a aumenta cu 15% 
si compara mesun periodo na 2022 y a aumenta cu 25% si 
compara cu 2019. 
Pa ricibi A.T.A. su ‘Statistical Monthly Report’ tur luna, por 
contacta Melanie Kelly na m.kelly@aruba.com 


A.T.A: Resultado te cu november 2023 


‘Compara cu 2019; volumen a crece cu 10% 
mientras cu nivel di entrada a crece aun mas’ 

A 
unke e recursonan financiero 
ta limita, ta great pa wak cu 
gobierno a tuma nos peticion na 
serio y a haya un manera pa dre- 
cha e cancha di basketball den St 
Maartenstreet. Si nos mira con e 
tabata y con el a bira ta un me- 
horacion inmenso. E cancha taba- 
ta simplemente deplorabel y peli- 
groso pa e muchanan, nan por a 
lastima nan mes basta severo na 
e hekwerk frustia cu tabatin y e 
concret gescheur y punta. E vloer 
tabata gekraak, verf a kita, bas- 
ketball “boards” y “ring” kibra y 
e hut na werki. 


Awo nos por mira e cura ta cla, e 
hut ta geverf y e pista di basket- 
ball y futbol ta completamente 
renoba. Falta djis e luznan di 
sistema solar y e poste di goal di 
futbol. Artisa tambe lo colabora 
door di crea diferente arte riba 
murayanan rond di e cancha. Ya 
caba nos por mira e muchanan 
den bario ta practicando deporte 
y tin diferente actividad tumando 
luga. Ibisa tambe ta uzando e 
veld pa organisa actividadnan 
deportivo pa e muchanan. Por 
echt mira e alegria riba e cara di 
e hobennan. 


Un cos si, Aruba a prueba cu 
mantencion no ta nos banda 
fuerte, p’esey un peticion na gobi- 
erno, pero sigur na comunidad pa 
hunto nos cuida e bunita cancha 
aki pa nos por gosa di dje pa hopi 
tempo. Mi ta gradici e habitan- 
tenan di Village y bisindario pa 
nan pasenshi y nan input. Danki 
na nos Minister di Deporte Sr. 
Endy Coes pa cumpli cu e peti- 
cion di pueblo. 


Parlamentario Alvin Molina (MEP): 


Village y bisindario por gosa di un cancha di 
basketball y futbol completamente renoba 


Diamars, 19 December 2023 
AWEMainta 
COMUNIDAD 
21 


D 
en un era caminda cu tecnologia ta un compañero con- 
stante, e limitenan entre bida publico y esun priva cada 
biaha ta mas wazig. For di e aparatonan inteligente te n’e 
plataformanan di e rednan social, e invasion di tecnologia 
den nos esfera personal ta trece cuestion crucial riba e pri- 
vacidad, e autonomia y e impacto den nos bida di tur dia. 


Vigilancia constante 
Cu e aparicion di smartphones, smart homes y aparatonan 
interconecta, tur nos movemento y interaccionnan por ta 
rastrea, graba y analisa. E presencia di tecnologia a duna 
paso na un era di vigilancia constante cu ta reta e nocion 
mes di espacio personal y autonomia. 


Wowo indiscreto di e rednan social 
E rednan social, aunke ta conecta nos globalmente, hopi 
biaha ta hacie a costo di expone nos bida priva na un 
publico hopi amplio. For di e reunionnan familiar te n’e 
logronan personal, e detayenan intimo di nos existencia 
ta keda descubri. E presion pa crea un personalidad online 
por provoca un sensacion di vulnerabilidad y un perdida di 
control riba e propio identidad. 


Extraccion di dato y algoritmo intrusivo 
Tra’i cortina, algoritmo sofistica ta recopila y ta analisa 
cantidad enorme di dato, prediciendo nos preferencianan, 
comportacion y hasta estado emocional. E naturalesa intru- 
sivo di mineria di dato ta lanta preocupacion p’e grado 
caminda cu e empresanan tecnologico ta conoce nos inti- 
mamente, caminda cu por influencia den nos eleccion y 
decision. 


Hogar y espacio intimo inteligente 
Mientras cu e hogarnan ta bira mas inteligente cu e dispos- 
itivonan interconecta y e assistentnan impulsa p’e inteli- 
gencia artificial, e mesun espacionan cu nos ta considera 
priva awo ta susceptibel di invasion tecnologico. For di e 
dispositivonan activa cu bos te na smart camera’s, nos 
momentonan intimo na cas por converti inadvertidamente 
den parti di e paisahe digital. 


E carga psicologico 
E conectividad constante cu ta facilita tecnologia por cobra 
e bienestar mental. E presion di ta accesibel binticuater ora 
pa dia, hunto cu e ansiedad di ta bao observacion constante, 
por contribui n’e stress, cansancio y un sensacion di male- 
star den nos momentonan priva. 


Establece limite digital 
Memey di e invasion di tecnologia, e personanan ta enfrenta 
e reto di establece limite digital. For di cultiva un uzo consci- 
ente di tecnologia te boga pa un normativa di privacidad 
mas estricto, ta existi un movemento creciente pa recupera 
e control riba e informacion personal y reestablece e sentido 
di privacidad den e era digital. 


Balansando riba e waya los digital 
Mientras cu tecnologia ta sigui penetra den tur e aspec- 
tonan di nos bida, e invasion den nos esferanan priva ta 
converti den un preocupacion urgente. Logra un balansa 
entre e avancenan tecnologico y e preservacion di e intim- 
idad personal ta un reto permanente. E caminda cu nos tin 
nos dilanti ta pasa door di e conscientisacion, e defensa di e 
derechonan digital y e participacion activo den e configura- 
cion di un futuro caminda cu tecnologia ta respeta e inviola- 
bilidad di nos bida priva. 


Invasion di 
tecnologia den 
bo bida priva 

D 
en e dificil tapijt di relacion humano, e fenomeno di 
traicion hopi biaha ta laga e personanan hinca den un 
profundo sentimento di perdida y confusion. Profundisa den 
e pakico di e actonan ta revela un serie di factor cu ta con- 
tribui n’e experiencia aki di gran carga emocional. 


Compronde e interesnan propio y e lealtadnan contradic- 
torio 
Den curason di hopi traicion tin e confrontacion entre e 
interes propio y e lealtad. E individuonan por sucumbi n’e 
seduccion di e beneficio personal of di e promocion profe- 
sional, poniendo na peliger e confiansa crea den e rela- 
cionnan. E buskeda di e autopreservacion, specialmente 
n’e menasanan percibi, por desencadena accion cu ta duna 
prioridad n’e bienestar individual riba e compromisonan 
colectivo. 
Explora e falta di empatia y desconexion emocional 
Traicion no solamente tabata un acto di malicia, sino cu por 
bin di un falta di empatia of di un incapacidad pa compronde e 
repercusionnan emocional di e propio accionnan. Kendenan 
falta di e empatia por adopta comportacion cu, p’e otronan, 


ta manifesta como traicion. E desconexion emocional aki 
por sconde e impacto di su accionnan den e personanan cu 
nan ta traiciona. 
Descubri e oportunidad, e tentacion y e dilemanan etico 
E atractivo di e oportunidadnan, uni n’e falta di responsabi- 
lidad, por hiba n’e personanan pa traiciona confiansa. Ya ta 
financiero, romantico of impulsa pa otro tentacion, e consid- 
eracionnan etico por pasa na un di dos plano n’e perspec- 
tiva di un beneficio personal. E balans entre e oportunidad 
y e responsabilidad etico ta converti den un danza delicado 
den e mundo di traicion. 
Enfrenta n’e falta di comunicacion y e traicionnan involun- 
tario 
E falta di comunicacion of e mal comprondementonan por 
sembra e simia di traicion, ya cu e accionnan of e palabranan 
por malinterpreta y provoca sentimento involuntario di 
traicion. Fuera di esey, e personanan cu tin dificultad pa 
establece y respeta e limitenan personal por traiciona otro 
sin ripara, dunando e prioridad na su necesidadnan sin 
compronde claramente e impacto cu ta rond di nan. 


Buskeda di solucion y recuperacion di e confiansa 
Aunke e traicion por kibra relacion, compronde e motiva- 
cionnan cu tin tras di e accionnan ta un paso crucial pa 
curacion. E comunicacion habri y e buskeda di solucion ta 
hunga un papel fundamental tras di e traicion, ya cu e ta 
ofrece oportunidad pa reconstrui e confiansa y fomenta un 
comprension mas profundo di e complehidadnan inherente 
n’e conexionnan humano. E exploracion di e motivacionnan 
ta pretende na lusa riba e danza complica di emocion, balor 
y circunstancia cu ta contribui n’e fenomeno complica di 
traicion. 


Descifrando e complehidad di traicion 


Develando e motivacion cu ta tras di experiencia humano dificil 

R 
iba 1 di december tabata Dia di De- 
partamento di Impuesto (DIMP) y pa 
e ocasion aki staf y personal di DIMP a bin 
hunto, pa repasa nan logronan y compar- 
ti un rato ameno cu otro den un ambiente 
informal. Minister Maduro di Finansa tam- 
be a pasa un rato pa asina saluda, felicita 
y gradici e staf y personal di DIMP pa nan 
trabou haci na bienestar di Aruba den aña 
2023. 


E mandatario a expresa cu aña 2023 
tabata tipifica pa cambionan fiscal di cual 
e introduccion di BBO na frontera tabata 
esun cu mas a resalta. “Mester bisa cu 
tecnicamente e cambio fiscal aki a bay 
hopi bon sin mucho problema. Banda di 
esaki, e hecho cu DIMP a logra pa ‘haal in’ 
un retraso di mas di 40 aña den procesa 
aangifte di loonbelasting y cu a logra pa 
paga restitucion di aña 2022 ya caba den 
aña 2023, ta logronan grandi pa Pais 
Aruba pa cual nos mester ta gradici na 
e esfuerso constante di DIMP su traha- 
donan. Tin mas reto pa surpasa, pero nos 
por tin e confiansa cu e team di DIMP lo sa 
di surpasa esakinan tambe na bienestar 
di Aruba,” tabata e palabranan di Minister 
Maduro pa e ocasion di reflexion. 


A haci uzo di e momento tambe pa duna 
reconocemento na trahadonan cu a cumpli 
aniversario di trabou gradiciendo nan pa e 
trabou leal como trahado publico na DIMP 
pa 25, 30 y 35 aña. 


Minister Maduro ta felicita y gradici e 
directora di DIMP sra. Luenne Gomez- 
Pieters y directora suplente sra. Angeline 
Giel y tur e trahadonan di DIMP pa un otro 
aña di trabou importante haci na biene- 
star di Aruba. 


Pa nan trabou haci na bienestar di Aruba den aña 2023 


Minister Maduro di finansa ta gradici staf y personal di DIMP 

R 
ecientemente tabatin un momento di cele- 
bracion y reconocemento pa varios emplea- 
do cu a cumpli sea 35, 25 of 20 aña di servicio 
cu APEX. E celebracion a tuma luga na Balashi 
Beergarden den presencia di famia, amigo y e 
ehecutivonan di e compania netamente Arubia- 
no cu mas aña continuo di existencia. 


E ehecutivonan di APEX, a elogia Adilio Adrianza 
(25 aña), Ingolf Schaedlich (20 aña) y Rosalda 
Stamper (35 aña) pa e añanan di dedica- 
cion, lealtad y compromiso di trabao, tanto na 
momentonan di reto como logro, cu tur esaki a 
contribui pa exito di e compania. 


Tocante APEX 
Su trayectoria a inicia door di cierre di Lago 
ora a transforma e economia di Aruba y a basa 
riba e sector turistico. Na 1985, a cuminsa cu e 
prome proyecto cu un planta portatil chikito di 
concret y desde e tempo aki a evoluciona pa ta 
e planta di concret di mas grandi riba nos isla y 
di mas moderno den nos region. 


A expande su actividadnan cu produccion di 
bloki cu awendia por produci mas di 5.000 
bloki pa ora y tambe a expande cu produc- 
cion di pavers. Ta certifica e proceso- y mate- 
rialnan di APEX segun standard internacional 
pa por garantisa calidad superior na su clien- 
tenan. APEX a bay for di importacion di saco di 
cement chikito y saco grandi, pa bulk cement 
den silo cu ta duna e consistencia rekeri den su 
recetanan. 


Tambe nan ta importado y rebendedo di santo 
y piedra y asina ofrece e mercado calidad y 
consistencia. Nan ta e pionero riba nos isla den 
procesa desperdicio di construccion, asina ofre- 
ciendo Aruba un solucion sostenibel. Na 2021, 
APEX a anuncia di tin un planta pa empaketa 
cement fresco aki na Aruba mes. Aña 2022, a 
marca un paso importante den evolucion di e 
compania na unda a anuncia e imagen nobo y 
cambio di nomber di ATCO Concrete Products 
NV pa APEX. Alabes a anuncia nan innovacion di 
mas recien cu ta nan propio planta pa produci 
Hollow Core. APEX, Calidad Superior! 


APEX a celebra: 


Tres empleado a cumpli 80 aña di servicio 

D 
espues di un aña exitoso, 
fundacion Cinearuba a or- 
ganisa un dinner di gradici- 
mento pa su miembronan. E 
miembronan cu a asisti tawata 
Luty Martinez, Adriano Nanof, 
Juan Fransisco Pardo y Ad- 
donsito Croes. 


Den Aquarius a disfruta di un 
dushi cena y tambe a papia 
riba algun idea pa pelicula 
nobo den 2024. Cinearuba 
ta gradici Prensa di Aruba y 
tambe tur esunnan cu a haci 
Cinearuba su Playa Film 
Festival exitoso e aña aki. Nos 
ta un grupo chikito cu pasion 
grandi p’e mundo di pelicula 
y nos ta invita Aruba pa keda 
pendiente pa edicion 2024 di 
entre otro Playa Film Festival. 


Fundacion CINEARUBA cu cena di Pasco 

C 
u un sentimento di gradicimento, Filomena 
College Mavo na San Nicolas ta cera e prome 
parti di aña escolar 2023. A pesar di tur loke cu 
educacion ta pasa aden, asina mes nos ta keda 
e scol positivo cu maestronan y personal cu 
ta haci nos best pa na forma creativo brinda e 
alumno, enseñansa di bon nivel. 


Ultimo dia di scol tawata tin e celebracion di 
e temporada navideño den cual cada alumno 
a desea otro y nan maestronan un bon final di 
aña. E evento Taste of Christmas 2023 tawata 
un exito total, danki na nos maestro-, alumno, 
mayor- y nos bishitantenan. Cuminda di varios 
pais di Latino-America y mundo a ser presenta. 
Tambe tawatin e misa di Pasco den misa Santa 
Theresita. Aki pastoor Rafi a conta e nificacion y 
e storia tras dje pesebre. 


Pa loke ta e spirit week, e aña aki un dje temanan 
tawata pa nos muchanan bisti na un trahe di 
Pasco. Aki nos alumnonan a luci nan creatividad 
pa cu e tema. 
Cu aña 2024 trece cosnan bunita pa henter 
Aruba y sigur pa nos alumno y personal positivo. 
Feliz dia nan di fiesta pa Aruba henter ta nos 
deseo! 


Filomena College MAVO ta positivo y agradecido 


Diamars, 19 December 2023 
AWEMainta 
COMUNIDAD 
27 


D 
urante di un celebracion di Pasco na Kasteel Terborgh 
na Limburg di “America Europe Friendship Association- 
AEFA”, Minister Plenipotenciario di Aruba mr. Ady Thijsen a 
keda nombra como “Association Ambassador” di AEFA. Pa 
conmemora e momento aki sr. Thijsen a ricibi for di man di 
drs. Arthur Lieuwen, presidente di AEFA y burgemeester di 
Brunssum Wilma van der Rijt, un acta oficial. 


Minister Thijsen a gradici AEFA pa e titulo di “Association 
Ambassador” y a bisa di ta honra cu e hecho aki. Minister 
Thijsen a papia den un discurso riba e relacion entre Aruba y 
Estados Unidos y tambe riba e posicion di Aruba den Reino y 
pa cu Union Europeo. ‘E relacion entre Aruba y Merca a inicia 
cu establecimento di e refineria di LAGO na San Nicolas. Esaki 
a nifica un boost enorme pa economia di Aruba, cu prome cu 
esey no tabata conoce un actividad economico asina grandi. 
E relacion cu Merca a intensiva su mes, na momento cu 
Aruba na 1959 a habri Aruba Caribbean hotel cu a marca e 
cuminsamento di e industria di turismo na Aruba. Desde un 
principio y te cu awe Aruba ta gusta pa e turista Mericano. 
Casi 80 porciento di e mas di 1 miyon turista cu anualmente 
ta bishita Aruba ta procediente di Merca,’ asina sr. Thijsen a 
bisa. 


Minister Thijsen a mustra riba e hecho cu e bon relacion 
entre Aruba y Merca a resulta cu Aruba tin un Preclearance 
Mericano na aeropuerto internacional Reina Beatrix. Minister 
Thijsen: ‘Aruba hunto cu Bahama’s y Bermuda ta e unico 
islanan den Caribe cu tin e facilidad aki. E relacion entre 
Aruba y Merca ta keda importante riba tereno di comercio. 
Por ultimo mi mester bisa cu e relacion unico aki tambe 
a conduci cu Minister di Enseñansa di Aruba a logra cera 
convenionan cu Universidad na Merca pa crea oportunidad 
faborabel pa nos studiantenan. Mescos cu AEFA ta boga pa 
un bon relacion transatlantico entre Merca y Europa, Aruba 
tambe tin un efecto grandi pa un relacion bon y fuerte cu 
Merca y Europa.’ 


E mandatario a menciona cu Aruba a haya su status di pais 
autonomo den Reino na 1986 y esaki ta haci cu Aruba tambe 
ta parti di Europa. ‘Nos ta kere den un Reino fuerte, basa 
riba confiansa mutuo y respet. Aruba tambe ta miembro di 
OCTA, unda nos tin e sosten di Union Europeo. Esaki ta e 
unico manera cu nos por traha hunto pa e retonan di futuro, 
manera cambio di clima y e transicion di energia. E hecho 
cu Aruba ta keda entre Norte y Sur America, e tin tanto e 
cultura Caribense y Latino, como e educacion y formacion 
Hulandes Europeo, cu ta haci Aruba excepcional y fuerte. 
Aruba a haya un sla duro door di Covid 19. Pero Aruba a 
mustra elasticidad. Aruba no unicamente a bons bek, pero a 
bons padilanti,’ segun Minister Thijsen. 


Sr. Thijsen a finalisa cu discurso cu un gratitud grandi 
pa AEFA pa nan confiansa den su persona y Aruba y cu e 
lo pone tur loke ta den su capacidad pa honra e titulo di 
“Association Ambassador” di AEFA. Finalmente Minister 
Thijsen a probecha di e oportunidad pa desea tur presente 
un Bon Pasco y un Feliz Aña Nobo. 


E celebracion a sigui den un esfera hopi ameno y festivo. 


Potretnan cortesia di Arubahuis 


Minister Thijsen nombra como “Association Ambassador” di AEFA 

Fortaleza pa Famia 


Sinceramente, Pastor Marcel Balootje 


HOPI hende ta kere cu ora nan muri, e cuenta a caba, no 
esey no ta berdad den Mateo 12:36-37 ta para skirbi: Ami 
ta bisa boso cu hende lo duna cuenta riba e dia di huicio 
di cada palabra bano cu nan papia. Pasobra segun bo 
palabranan lo bo wordo hustifica y segun bo palabranan 
lo bo wordo condena. 


Asina ta cu cada un di nos lo duna cuenta di su mes na 
Dios (Romanonan 14:12). 


Ningun hende por haci bofon di Dios, tur locual hende 
sembra nan lo cosecha. 
Cielo no por wordo cumpra cu bon obra, pa un hende 
drenta cielo e mester arepenti y kere den Cristo Hesus. Bo 
por haci cuanto bon obra cu bo kier, bo por duna na pober, 
pero si bo curason no ta na e luga corecto dilanti di Dios, 
ni bo consenshi ta limpi, bo dunamento no ta habri porta 
di cielo pa bo. 


Si bo ta biba den scuridad, adulterio, inmoralidad, bruheria, 
falta di pordon, rabia, odio, arogancia, bo por haci cuanto 
bon obra cu bo kier pero si bo no arepenti, confesa, y 
aparta di bo pica, bo relacion cu Dios no ta drecha. 


Si aki na tera bo bida no ta agrada Dios, ora bo muri nada 
no por wordo haci pa bo, pasobra tur decision pa drecha 
bida cu Dios, mester wordo tuma awor cu nos ta na bida. 
Pa gracia nos ta salba Efesionan 2:8-9. 


Cristo Hesus a predica masha hopi tocante di fierno, como 
spiertamento pasobra fierno ta real y hopi hende lo termina 
den fierno door cu nan ta rechasa nos Señor Hesus Cristo. 


Na mundo tin miyones y miyones cu e Palabra cu Dios a 
duna den Juan3:16 no ta conta pa nan, hopi continente 
grandi na mundo cu no tin hopi hende cu ta kere den 
Cristo Hesus, y si nan no arepenti nan lo no hereda e reino 
di Dios. 


Hopi hende no sa con privilegia un hende ta ora e tin 
Cristo den su curason cu siguransa di alcansa bida eterna. 
P’esey tin hopi hende ta laga e enemigo desvia y distrai 
nan mente pa nan no sali for di scuridad y bini na e luz 
admirabel di Dios. 


Tin hende cu pa cobardia no ta acepta Cristo pasobra nan 
tin miedo di perde amistad, of miedo di perde trabao, of 


chick, pasobra nan a entrega nan bida na Cristo. Cuanto 
biaha bo ta mira un homber of un muhe casa ta sinti e 
necesidad cu henter famia mester di Cristo, pero como 
nan ta stima bida di paranda, alcohol, placa, nan ta prefera 
sconde tras di nan cobardia y asina perde famia. 


Cuanto hende no ta biba bao di intimidacion, cu nan no 
por acepta Cristo, pasobra e homber ta bay laga nan of 
e muhe ta bay laga nan, bibando bao di manipulacion di 
hende, y asina perde e oportunidad di bida eterna, pasobra 
nan ta cobarde pa para pa Cristo. 


Capricho, curason cu no kier arepenti, duresa di curason, 
falta di pordon, hende stimado di nan mes, esey ta locual 
ta na moda, mas inmoralidad, y menos temor di Dios. 


Tanto den Galationan 5:19-21 of 1 Corintionan 6:9-10 y 
por ultimo Revelacion 21:8 ta para skirbi esnan cu lo no 
hereda reino di Dios y lo termina den lago di candela. 
Hopi ta kere ta un wega, pero Dios no ta haci wega, ningun 
caminda den Bijbel tin para cu Dios ta chansa. 


Dios ta luz en den dj’E no tin nada, nada di scuridad, Dios 
ta Poderoso. 


Tur hende mester duna cuenta na Dios 

Na Bo, Señor, mi ta Eleva mi alma. 
A bai sosega den brasa di señor: 


Frans Antonio Croes 
10 Mei 1918 – 11 Dec 2023 


Vdo di Sra. Aura Croes 


Na nomber di: 
Su yiunan: 
Maybelline y Lito Arends 
Sandra Croes 
Dennis y Mildred Croes 
Bianca y Frank Hodgson 
Ricky y Marlon Croes 


Su Nietonan: 
Igor y Zuleyka Arends y yiunan 
Giaira Arends y yiunan 
Charisma Woiski 
Mallory Woiski y Frank v.d. Assem & yiu 
Jimmy y Sabien Woiski & yiunan 
Elton Arends y yiunan & Xianthe Jansen 
Shandeeh Arends y yiunan 
GD Arends y Michella Jansen & yiu 
Mildenny Croes y yiunan & Shannon Silberie 
Gian y Vanessa Hodgson & yiunan 
Tanisha y Ken Mata 
Ibian Hodgson y Danna Garcia 
Cedric y Sulienne Croes & yiunan 
Mendric Croes y Franchelle Wernet 


Su ayudantenan na cas: 
Mercedes, Louna, Leticia, Juana y Mely 


Ta extende un cordial invitacion na tur subrinonan 
y demas famia- y amigonan, pa asisti na e 
entiero, cu lo tuma lugar ariba diamars 19 di 
december na Aurora Funeral Home di 1 pa 4 or 
pm; response ta cuminsa 3:30 or pm. 


Despues pa Santana Catolico na Playa. 


Nos ta lamenta cu despues di despedida nos no 
por ricibi bishita di condolencia na cas. 


Laga tur loke ta spera mi ta bunita 
Laga tur locual cu mi encontra 
na caminda ta bunita 
Laga tur locual cu mi laga atras keda bunita y 
Laga esakinan termina den tur buniteza. 
Autor: Cado Wever. 


Cu dolor na nos curason, nos ta participa 
fayecimento di nos ser stima: 


Gabriel S. Maduro 
Cariñosamente yama “Gaby of Gabichi” 
*24-03-1959 - †17-12-2023 


Acto di despedida lo wordo anuncia despues 


Gradicimento / Invitation 


Errol y Elvia Quandus y famia kier a bisa danki 
na tur famia, conocirnan y amistadnan cu nan 
a comparti y palabranan expresa na un o otro 
forma cu e fayecimento y entierro di nos difunto 
stima. 


Di e forma aki nos a ricibi e consuelo necesario pa 
sigui dilanti. 


Pascual Andreas 
Quandus 
“Col” 
* 17 Mei 1937 – † 08 December 2023 


Un danki grandi ta bay pa tur cu a duna un man. 
Na pastoor Santiago y rev. 


Theo Zievinger pa bonita respons. 


Coro Sta Anna cu Igmar Maduro pa nan bonita 
canto. 
Un danki grandi na Aurora Funeral Home pa nan 
excellente servicio. 


Invitacion: 2 Santu Sacrificio di misa 
Diamars 19 di December 2023 5:30 pm 
na Kapel di Alto Vista 


Despues di misa na Kapel di Alto Vista 
tin un rosario na cas Tanki Flip #5. 


Diasabra 23 di December 2023 7:00 pm 
na Misa Sta Anna Noord 


Danki pa boso presencia. 


Serca Dios so mi alma 
ta na paz, ta di E 
mi salbacion ta bini. 
Salmo 62:1 


A fayece cristianamente 
Señora Carolina Danje 
4 november 1929 - 16 december 2023 


Acto di entiero lo wordo anuncia despues. 


FOR di 18 di december 2023 te cu 5 di 
januari 2024 Corte Comun di Husticia 
ta cu receso. Diferente for di loke 
generalmente ta asumi, esaki no ta 
nifica cu Corte ta cera. GrifÏe di Corte 
di tur e islanan lo keda habri segun 
orarionan regular (cu excepcion di atv 
y dianan di fiesta), solamente cu lo tin 
menos caso durante e receso. 


En conexion cu e dianan di fiesta 
Corte lo ta cera riba e siguiente 
fechanan: 
22 di december 2023, 25 di december 
2023, 26 di december 2023, 29 di 
december 2023, 1 di januari 2024 y 2 
di januari 2024. 


Diaranson 3 di januari 2024, emplead- 
onan di Corte lo t’ey pa duna servisio 
atrobe segun e orarionan regular. 


Orario di Corte di 
Husticia durante 
dianan di fiesta 
binidero 


Diamars, 19 December 2023 
OBITUARIO 
30 
AWEMainta 


Life is like a candle in the wind. 
Señor ta mi wardador, mi’n tin falta di nada 
Den cunucu di yerba berde, E ta ponemi sosega. 
E ta hibami na awa trankil, 
Pa mi bolbe haya forsa. 
Salmo: 23 


Cu hopi dolor na nos curason pero agradecido pa tur 
loke E la haci y significa pa nos, 
nos ta participa fayecimento di nos tata stima: 


Alberto Penja 
⁕6 feb 1931 - †14 dec 2023 
Miho conoci como PapaBeto, PaBetto, Bebe 
Condecora lid in de Orde van Oranje Nassau 
Ex-trahado di LAGO 
Fundador di SV. Volvox 


Na nomber di: 
Su casa: 
†Maria Margarita “Margo” Penja-Vrolijk 


Su yiunan: 
Marlin Krozendijk-Penja y †Ruben Krozendijk 
Robertino “Jojo” Penja y Esther Penja-Luydens 
Magaly Penja y Robert Haynes 
† Ivan Penja y Jacky Penja-Croes 
Irvin “Nani” Penja y Evelyn Penja-Bremo 


Su nieto- y nietanan: 
Yeniree Penja Y Norman Orman 
Reuben Krozendijk 
Nabila Penja y Yshandee Jack 
Jarnely Martinus y Xander Bogaerts 
Jeremy Penja 
Roseline Penja 
Tanhee Krozendijk 
Jirvin Penja y Li-Ann Croes 
Ragnield Penja y Daniel Alvarez 
Nizianne Penja y Josue Molina 


Su bisanieto- y 
Nyshandee, Yshanee y Dyshandee Jack 


bisanietanan: 
Nayree, Naylie y Nayira Orman 
Jozianne Molina 


Su rumannan: 
†Teolinda “Chola” Kock-Penja y famia 
†Juan Penja y famia 
†Maria “Tanti” Rojer-Penja y famia 
† Fransisco Penja y Cresencia Vallejof 


Su ruman di criansa: 
Jolanda Koolman 


Swa y cuña: 
Hypolita “Polita” Loefstop-Vrolijk y Ronnie Loefstop 
Felipe “Tego” Vrolijk y Clara-Ines Vrolijk=Giraldo 
Su ayudantenan: 
Amparo “Dulce” Barroso y rumannan Annie y Aurie 
Oliva Sanchez 
Gabriela 


Su bon bisiñanan: 
Milo, Leo y Filomena Werleman 
Henny y Chia Leo 


Su bon amigo: Nelson Orlando Oduber 


Tur su sobrino- y sobrinanan, primo- y primanan, ihanan, 
comer y compernan. 
miembronan di su team SV Volvox, militancia di su 
partido MEP, bisiñanan, amigo- y amiganan, conocirnan. 


Demas famia: 
Penja, Vrolijk, Albertsz, Krozendijk, Luydens, Croes, Bremo, 
Martinus, Haynes, Orman, Jack, Bogaerts, Alvarez, 
Molina, Kock, Rojer, Dabian, Loefstop, Giraldo, Gomez. 


Ta invita pa e acto di entiero cu lo tuma lugar diamars , 
19 December 2023 
Pa 9’or nos defunto stima lo ta reposa den misa 
Inmaculada Concepcion na Santa Cruz 
y despues pa Santana Catolico na Santa Cruz. 


Despues di entiero no ta ricibi bishita na cas. 


Nos disculpa si den nos tristesa nos por a lubida un of otro 
persona. 


El Tiempo 
Es demasiado para el que espera, 
extenso para el que sufre, 
corto para el que ríe y 
muy rápido para el que ama. 
– Anónimo 


Cu hopi tristeza pero conforme cu boluntad di 
Dios, nos ta anuncia cu a bai laga nos den braza 
di Señor: 


Mauricio van der Ree 
*18 di januari, 1939 – †14 di december, 2023 


Yiunan: 
Maurella van der Ree 
Mylene van der Meulen – van der Ree 


Yerno: 
Eric van der Meulen 


Nieto: 
Marcelo van der Ree Hernandez 


Rumannan y famia: 
† Jose Rafael van der Ree y famia 
† Ada Tarcila Arends – van der Ree y famia 
Mario van der Ree y famia 


Primo, amigo y conocirnan 


Ta invita pa e despedida di Mauricio cu lo tuma 
lugar diamars, dia 19 di december, na Aurora 
di 6:00pm di atardi pa 8:00pm di anochi. Acto 
de cremashon lo tuma lugar den seno familiar. 
Despues di cremashon no ta ricibi bishita di 
condolencia na cas. 


En vez di flor por hasi donación pa Fundación 
CasMarie; lo tin un box disponible na entrada di e 
sala na Aurora. 


A yega ora pa mi bay na mi cas eterno. 
Mi bida tabata carga cu amor. 
Y mi amor lo permanece eternamente. 


Cu inmenso dolor na nos curason 
nos ta anuncia fayecimento di: 
nos Casa,Tata, Welo, Bisawelo y ruman stima 


Herman Jozef Everon 
Cariñosamente yama Bubu of Bubuchi 
*07 April 1954 - † 10 December 2023 


Na nomber di su: 
Mayornan: 
†Belogracio y †Deonicia Everon-Gomes 


Casa stima: 
Yolanda Everon-Vasquez 


Yiunan stima: 
Xiomara Everon y Eduard Dirksz 
Herlando “Lando” Everon 
Josette Everon y Rhajin Donata 


Nieto(a)nan stima: 
Edymara Dirksz y Kevin Dewindt 
Edyshmira Dirksz y Kevin Acosta Herrera 
Jayduard y Jayliane Donata 


Bisanieta stima: 
Thiana Dewindt Dirksz 


Rumannan: 
†Greta Everon 
Maria “Chia” Croes-Everon y famia 
†Irma “Rina” Everon y famia 
Silvio “Chibo” y Isabel Everon-Manzueta y famia 
Marcia “Ely” † Rosendo Angela-Everon y famia 
Eveline “Eva” y Raphael Vasquez-Everon y famia 
Mario “Ronnie” y Miriam Everon-Werleman y famia 


Manera ruman: 
Mario Vrolijk y famia 


Swa y cuñanan: 
Rosa y Hubert Leest-Vasquez y famia 
Raphael y Eveline “Eva” Vasquez-Everon y famia 
Alejandro y Diana Vasquez-Dania y famia 
†Johana y Jeffrey Salmon-Vasquez y famia 
Tito y Shirley Vasquez-Florez y famia 
Glenda y Mario Bislip-Vasquez y famia 
Ludwina Vasquez y famia 
Joselito y Gwendeline Vasquez-Tromp y famia 
Omayra Vasquez y Erwin Loopstok y famia 


Subrino (a) nan y sobre subrino (a) nan (na Aruba, Curaçao 
y Hulanda) 


Primanan serca: 
Gina y Jenny Diaz 


Omo y Tantanan serca: 
Ronnie y Clarita van der Biest 
Shirley van der Biest 
Elly van der Biest 


Ihanan, Tanta y Omonan, Primo (a) nan y acto primo (a) 
nan, Comer y Compernan 


Amigo y amiga di cas: Belinda y Piet Hassel y demas 
amistades nan 


Ex - coleganan di Dienst Domeinbeer (DIP), Amistadesnan di 
SV Estrella cu ela forma parti y equiponan di volley. 


Famianan: Everon, Gomes, Vasquez, Dirksz, Donata, Dewindt, 
Croes, Manzueta, Angela, Werleman, Vrolijk, Baarh, Diaz, 
Rodriguez, van der Biest, Morel, Kock 


Oportunidad pa condolencia: Aurora Funeral Home, dialuna 
18 december 2023 di 7:00pm pa 9:00pm 


Invitacion pa acto di entiero cu lo tuma lugar; diamars 
19 december 2023 na Aurora Funeral Home di 9:00am pa 
11:00am y despues lo sali pa Santana Catholico De Vries na 
Santa Cruz. 


Na lugar di flor of krans un donacion pa “Lever Stichting 
Aruba” lo ta altamente aprecia. 


Lo tin un box disponibel pe bunita gesto aki. 
Nos disculpa si nos por a lubida algun hende den nos tristeza. 


Nos ta lamenta cu despues di entiero nos no por ricibi bishita 
di condolencia na cas. 
Danki pa compaña nos y cu nos ser keri drumi dushi den 
brasa di Señor. 


THANK YOU 


In memory of 
Romeo Cordell Peterson 


Sunrise January 1, 1943 – Sunset November 30, 2023 
And he that watereth shall be watered also himself 
– Proverbs 11:25 


We wish to express our deep appreciation to those 
who offered such kindness, support, and outpour 
of love and comfort in our bereavement of our late 
Romeo “Romy” Peterson We deeply acknowledge 
your expression of sympathy in the passing of our 
beloved husband, father, grandfather, brother, 
and uncle. 
We especially wish to thank Dr. Lanting, Zr. Miriam 
Kock and all the caregivers for their loving care of 
Romeo. He loved all of you. 
We would also like to express our heartfelt 
gratitude to the former colleagues of the “Martin 
Luther King” school for their affection and 
allegiance to their former Director “Pete”. 
We would like to thank steelpan Nico Connor and 
Mrs. Irma Sambo. 
A heartfelt thank you to Aurora Funeral Home for 
their excellent service. 
Please accept our deepest gratitude. 


Diamars, 19 December 2023 
AWEMainta 
OBITUARIO 
31 


“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Nos ta anuncia fayecimento di: 


Dominico C. 
Bernabela 
Mihor conoci como: “Junior of Boño” 
*04-08-1957 - †12-12-2023 


Na nomber di su: 
Rumannan: 
Mildred Bernabela 
Gilberto Bernabela 
Lucy y Bolaji Sule-Bernabela 
Patricia Bernabela y Evens Bastien 
Pedro Bernabela 
Irene y Erwin Boekhoudt-Bernabela 
Marie Bernabela 
Michel Bernabela y Maroushka Croes 


Subrino(a)nan: 
Nadine Bernabela, Rene Bernabela y Marten (Hul) 
Fatima Ronke Bolaji, Abibat Remi Tannock Sefinat 
Toyin Abina (Ingl) 
Franklin Bernabela (Hul) 
Jean-Marc Bernabela 
Chandree Helliger (Hul) 
Jeunard Boekhoudt, Kayleigh Boekhoudt, 
Jeuneau Boekhoudt (Hul) 
Minousche Bernabela, Micheneau Bernabela 
(Hul) 


Madrina: 
Veronica Ras-Bernabela 


Primo(a)nan na Aruba, Curacao, Bonaire 


Pastornan Doedel Sophia y Marcel Balootje 


Demas famianan: Bernabela, Sule, Boekhoudt, 
Bastien, Croes, Helliger, Abina, Bolaji, Tannock, 
Valentijn, Theodora, Franken, Ras, Josepha. 


Ruman nan di Iglesia Aliansa Nobo 


Na lugar di flor of krans lo tin un donashon box 
disponible pa Centro Aliansa Nobo. 


Ta invita pa e acto di entiero cu lo tuma lugar 
diamars 19 di december 2023 na Royal Funeral 
Home di 2 pm pa 4 pm, despues lo sali pa 
Santana central na Sabana basora. 


“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Cu tristesa na nos curason pero agradesido pa tur 
locual el a nifica pa nos, famia Franken Geerman 
ta anuncia fayecimento di: 


Maria Theresita 
Franken 
Mihor conoci como “Chita” 
*09 Feb 1955 - +14 Dec 2023 


Na nomber di su: 
Rumanan: 
Ernesto y Angela Franken 
Maria y Eddy Weller 
Dominico y Isabel Franken 
Filomena Franken 
Fransisco y Rebecca Franken 
Fanny y Lando Dirks 
Isaias y Anchi Franken 
Frida Franken 
Marlyn Franken 
†Tommy Franken 
Gabriel Franken 
Facundo y Vivi Franken 


Sobrino(a) nan: 
Sammy y Karina, Giovanni, Ivan y Derrelaine, 
Dennick, Igmar, Edmund, Kingsley y Diana, 
Christine y Gioke, Sue Elka, Emillion, Leslie, Iliana y 
Franklin, Emanuel y Glendy, Natalia 


Yuinan di sobrino(a) nan, primo y prima nan, bisinja 
nan 


Danki na bon cuido di Christina y Leidy di “Cas di 
Machi” 


Su jufrouwnan y amiga y amigo nan di “Brillo di 
Solo” 


Demas famia nan: Franken, Geerman, Ortega, 
Weller, Maduro, Croes, Dirks, Botero, Ruiz, Martes 


Acto di entiero cu lo tuma lugar diaranzon 20 di 
December 2023 di 9or pa 11or di mainta na Misa 
Imaculada Concepcion na Santa Cruz. Despues lo 
sali pa Santana Santa Maria, Santa Cruz. 


Nos ta lamenta cu despues di entiero no por ricibi 
bishita di condolencia na cas. 


“Mi a pensa cu mi lo haya su falta, pero mi a 
tende un angel bisami: 
E ta bay ta cu bo tur dia. E solo, e luna, y e 
biento lo ta presente pa recordabo e amor 
cu e la duna, y e paz cu finalmente e la 
haya”. 


Cu profundo tristeza, pero conforme cu Dios 
su boluntad, nos ta 
anuncia fayecimento di nos ser stima: 


Cesarito F. Tromp 
Mihor conoci como: ”Cesar” 
*14-04-1953 – †12-12-2023 


Na nomber di su: 
Mayornan: 
† Guillermo Tromp 
† Presentacion Tromp-Frank 


Esposa: 
Carmen Tromp-Zievinger 


Yiunan: 
Vanessa Tromp y Alexander Castro Roys y yiu 
Alexia Castro Roys 
Valeska Tromp y yiu Dilan Tromp 
Ceara Ras y yiu Rygell Ras 
Ryan y Charmayne Ras y yiunan Aiden, Alizae 
y Aria 


Rumannan: 
Edwin Tromp y Maria y yiunan 
Rufino Tromp y Amanda y yiunan 
Yvonne Tromp y yiu Tamara Lacle 
† Emmanuel Tromp y Yolanda y yiunan 
Humphrey Tromp y Lucia y yiunan 


Suegro y suegra: 
†Victor y †Teresa Zievinger-Tromp 


Madrina y padrinonan, Tanta y omonan, 
subrino y subrinanan, primo y primanan, 
amigonan, conocirnan, bisiñanan y ex- 
coleganan di La Cabana. 


Demas famia: 
Tromp, Zievinger, Castro-Roys, Ras, Frank, 
Figaroa, Maduro, Boot, Lacle, Faro, Semeleer, 
Medina, Burleson, Ridderstaat, Yarzagaray, 
Martis, Koolman. 


Nos disculpa si den nos tristeza nos por a 
lubida algun miembro di famia. 


Oportunidad pa condolencia lo ta diahuebs 
21 di december 2023 for di 7:00pm pa 9:00pm 
na Aurora Funeral Home. 


Acto di entiero lo tuma lugar diabierna 22 di 
december 2023 pa 4’or di atardi saliendo for 
di misa Santa Anna pa Santana Catolico na 
Noord. 


E resto mortal di Cesar lo ta reposa for di 2’or 
di atardi den Misa Santa Anna na Noord. 
Nos ta lamenta cu despues di entiero nos no 
por ricibi bishita di condolencia na cas. 


